Кнез Павле Карађорђевић се нашао на југословенском престолу одмах након Марсејског атентата на краља Александра Карађорђевића, 1934. године. Кнез Павле је заправо био један од тројице намесника, који су управљали државом у име малолетног престолонаследника Петра II. Иако је настојао да Југославију извуче из крвавог рата, који се све више назирао, кнез Павле Карађорђевић је морао да прихвати приступање Југославије у Тројни пакт, како више није могао да трпи притиске немачког нацистичког вође Адолфа Хитлера, који је упозоравао да више не може да зауставља италијанског фашистичког диктатора Мусолинија у походу на Југославију.